Udržateľný rast – konkurencieschopnejšie hospodárstvo, ktoré efektívnejšie využíva zdroje a je šetrnejšie k životnému prostrediu
Udržateľný rast sa zakladá na:
- vybudovaní konkurencieschopnejšieho nízkouhlíkového hospodárstva založeného na efektívnom a udržateľnom využívaní zdrojov;
-
ochrane životného prostredia, znížení emisií a zachovaní biologickej rozmanitosti;
- zúročovaní vedúcej pozície v oblasti nových ekologických technológií a výrobných postupov;
- zavedení efektívnych inteligentných rozvodov elektrickej energie využívajúcich informačné a telekomunikačné technológie;
-
využívaní sietí pokrývajúcich celú EÚ s cieľom poskytnúť podnikom (hlavne malým výrobným spoločnostiam) ďalšiu konkurenčnú výhodu;
-
zlepšení podnikateľského prostredia, a to najmä pre MSP;
-
dobre informovaných spotrebiteľoch.
Ciele EÚ týkajúce sa udržateľného rastu zahŕňajú:
- 1. zníženie emisií skleníkových plynov o 20 % do roku 2020 (v porovnaní s úrovňou v roku 1990). EÚ je pripravená zvýšiť svoj záväzok o ďalších 10 %, ak v rámci komplexnej globálnej dohody ostatné priemyselné krajiny podniknú podobné kroky a rozvojové štáty prispejú v súlade so svojimi možnosťami;
- 2. zvýšenie podielu energie z obnoviteľných zdrojov na konečnej spotrebe na 20 %;
- 3. priblíženie sa k 20-percentnému zvýšeniu efektivity využívania energie.
> Všetky ciele na úrovni EÚ
Na začiatok
Ako bude EÚ stimulovať udržateľný rast?
Prostredníctvom dvoch hlavných iniciatív:
- 1.
Európa efektívne využívajúca zdroje
Aby sme úspešne prešli na nízkouhlíkové hospodárstvo, ktoré efektívne využíva zdroje, je nevyhnutné oddeliť náš hospodársky rast od jeho závislosti na energiách prostredníctvom:
- zníženia emisií CO2;
- presadzovania vyššej energetickej bezpečnosti;
- zníženia energetickej náročnosti výrobkov a služieb, ktoré používame.
- 2.
Priemyselná politika vo veku globalizácie
EÚ potrebuje takú priemyselnú politiku, ktorá dokáže podnikom (hlavne malým a stredným) pomôcť reagovať na globalizáciu a hospodársku krízu a prejsť na nízkouhlíkové hospodárstvo prostredníctvom:
Táto politika sa dá úspešne realizovať len v úzkej spolupráci s podnikmi, odbormi, akademickou obcou, mimovládnymi organizáciami a združeniami spotrebiteľov.
- podpory podnikania, ktorá sa zameriava na zvýšenie konkurencieschopnosti európskych firiem;
- pokrytia všetkých zložiek (čoraz viac medzinárodného) hodnotového reťazca, od prístupu k surovinám až po popredajné služby.
> Všetky hlavné iniciatívy stratégie Európa 2020
Na začiatok
Prečo Európa potrebuje udržateľný rast?
Prílišná závislosť na fosílnych palivách
Naša závislosť na rope, plyne a uhlí:
- zapríčiňuje, že spotrebitelia a podniky sú vystavení riziku cenových šokov;
- ohrozuje našu ekonomickú bezpečnosť;
- prispieva k zmene klímy.
Prírodné zdroje
Celosvetový dopyt po prírodných zdrojoch porastie, čím sa zvýši tlak na životné prostredie. EÚ môže tento tlak zmierniť prostredníctvom svojich politík udržateľného rozvoja.
Zmeny klímy
- V záujme dosiahnutia našich cieľov v oblasti boja proti zmenám klímy musíme rýchlejšie znižovať množstvo emisií a využiť nové technológie (veterná a slnečná energia, zachytávanie a sekvestrácie uhlíka).
- Musíme posilniť odolnosť našich ekonomík voči rizikám súvisiacim so zmenou klímy a zároveň zlepšiť našu schopnosť predchádzať prírodným katastrofám a reagovať na ne.
Konkurencieschopnosť
- EÚ musí zlepšiť svoju produktivitu a konkurencieschopnosť. Potrebuje si v rastúcej konkurencii z Číny a USA udržať svoj prvotný náskok v environmentálnych technológiách.
- Splnenie našich cieľov v oblasti energie by mohlo do roku 2020 znížiť výdavky vynaložené na dovoz ropy a zemného plynu o 60 miliárd EUR, čo je prínosné nielen z hľadiska finančných úspor, ale aj z hľadiska našej energetickej nezávislosti.
- Vďaka vyššej integrácii európskeho trhu s energiami by sa HDP Únie mohlo zvýšiť o 0,6 % až 0,8 %.
- Splnenie 20-percentného cieľa vo využívaní energie z obnoviteľných zdrojov by mohlo priniesť 600 000 nových pracovných miest v EÚ. Ďalších 400 000 by mohlo vzniknúť v dôsledku dosahovania 20-percentného zvýšenia efektivity využívania energie.
- Plnenie našich záväzkov v oblasti znižovania emisií by malo prebiehať spôsobom, ktorým sa maximalizujú výhody a minimalizujú náklady vrátane šírenia inovatívnych technologických riešení.
Na začiatok